Idma@Kapel die perfekte venue vir jou droomtroue – The Gremlin
November 14, 2017 southcapenetPress Releases
Jy benodig diens waarop jy kan staat maak. Idma@Kapel verseker professionaliteit, gasvryheid en is ten volle toegerus om jou droomtroue 'n realiteit te maak.
Idma@Kapel is geleë op die plaas Kapel net buite Vredendal. Dit is bekend vir sy pragtige natuurskoon en prentjiemooi uitsig op plase wat die Olifantsriviervallei omring. Jy, jou lewensmaat en gaste sal die idilliese atmosfeer geniet en vinnig van die gejaag van die lewe vergeet.
Idma@Kapel bied dus nie net hul venue aan nie. Mede-eienaar Marinda Teubes en haar span is opgelei in kookkuns om spyseniering uit die boonste rakke te verskaf. Merk elke opdrag op jou "moetdoen-lysie" af, want Idma@Kapel sorg vir van die klanktoerusting, die musiek tot selfs die dekor!
Moet jou dus nie bekommer oor linne, tafels, stoele en breekware nie. Idma@Kapel kan alles verskaf, wat vir jou as troupaartjie 'n rustiger gemoed sal skep met die beplanning van die troue. Daar is ook veilige en gratis parkering vir gaste.